armvectores/hy_wikipedia_2023 huggingface dataset:
Բլագոյ Գեորգիև

Բլագոյ (Բլագո) Ժորև Գեորգիև (բուլղար․՝ Благой Жорев Георгиев, դեկտեմբերի 21, 1981(1981-12-21), Սոֆիա, Բուլղարիա), բուլղարացի ֆուտբոլիստ, կիսապաշտպան։ Բուլղարիայի ազգային հավաքականի նախկին խաղացող։


== Ակումբային կարիերա ==

Բլագոյ Գեորգիևը ծնվել է Սոֆիայում, նրա առաջին ակումբը եղել է մայրաքաղաքի «Սլավիան»։ Բլագոյը 148 խաղում դարձել է 24 գոլի հեղինակ։ 2006 թվականի հունվարից հունիս նա վարձավճարով խաղացել է իսպանական «Ալավես» ակումբում։ Դրանից հետո նա տեղափոխվել է սերբական «Ցրվենա Զվեզդա», որտեղ նա հաղթել է Սերբիայի առաջնությունում և նվաճել գավաթը։ Նա մի մրցաշրջան է անցկացրել թիմում, որից հետո տեղափոխվել է գերմանական «Դույսբուրգ»։ 2007 թվականի օգոստոսի 12-ին Դորտմունդի «Բորուսիայի» դեմ խաղում Գեորգիևն իր նորամուտն է նշել Բունդեսլիգայում։ 2008 թվականի մարտի 14-ին «Շալկե 04»-ի դեմ մենամարտում նա իր առաջին գոլն է խփել ակումբի կազմում։
«Սլավիա» կարճատև վերադարձից հետո Բլագոյը տեղափոխվել է Գրոզնիի «Թերեք»։ 2009 թվականի մարտի 15-ին Նալչիկի «Սպարտակի» դեմ խաղում Գեորգիևն իր նորամուտն է նշել Ռուսաստանի Պրեմիեր լիգայում։ Հուլիսի 19-ին «Զենիթի» դեմ խաղում նա խփել է իր առաջին գոլը նոր ակումբում։
Դեկտեմբերի 19-ին հայտարարվել է, որ խաղացողը ազատ տրանսֆերով տեղափոխվում է Պերմի ակումբ։ Բլագոյը շնորհակալություն է հայտնել նախորդ ակումբի ղեկավարությանը և ասել, որ իր տեղափոխության վրա մեծապես ազդել են իր հայրենակիցները, որոնք խաղում են «Ամկարում»՝ Գեորգի Պեևը և Զախարի Սիրակովը։ Պայմանագիրը կնքվել է մինչև 2015 թվականի ամառ։
Srortline.bg բուլղարական պորտալը հաղորդել է, որ Պերմում ելույթների ընթացքում կիսապաշտպանը վաստակել է 4,5 միլիոն դոլար, իսկ «Ամկարը» խաղացողի համար պայքարում հաղթել է մրցակիցներին՝ Մոսկվայի «Լոկոմոտիվին» և գերմանական «Շտուտգարտին»։
2014 թվականի օգոստոսի 15-ին Գեորգիևը երկամյա պայմանագիր է կնքել Կազանի «Ռուբինի» հետ ։ Օգոստոսի 17-ին Մոսկվայի «Լոկոմոտիվի» դեմ խաղում Բլագոյն իր նորամուտն է նշել կազանյան ակումբում։ Սեպտեմբերի 29-ին, Մոսկվայի «Տորպեդոյի» դեմ խաղում Գեորգիևը խփել է իր առաջին գոլը «Ռուբինի» կազմում։
2016 թվականի օգոստոսի 31-ին Բլագոյը պայմանագիր է կնքել «Օրենբուրգ» ակումբի հետ։ Սեպտեմբերի 10-ին «Անժիի» դեմ խաղում նա իր նորամուտն է նշել նոր թիմի կազմում։ Մեկ շաբաթ անց, Մոսկվայի «Սպարտակի» դեմ խաղում, Գեորգիևը խփել է իր առաջին գոլը «Օրենբուրգի» մարզաշապիկով՝ անվրեպ իրացնելով 11-մետրանոց հարվածը։
2017 թվականի վերջին Բլագոյ Գեորգիևը հայտարարել է ֆուտբոլիստի կարիերան ավարտելու մասին։


== Կարիերա ազգային հավաքականում ==
Բուլղարիայի մինչև 21 տարեկանների երիտասարդական հավաքականում Գեորգիևն անցկացրել է 16 հանդիպում և դարձել 11 գոլի հեղինակ։
2004 թվականի հոկտեմբերի 13-ին 2006 թվականի Աշխարհի առաջնության Մալթայի հետ ընտրական խաղում Բլագոյը նշել է իր նորամուտը Բուլղարիայի ազգային հավաքականում։ 2007 թվականի փետրվարի 8-ին Կիպրոսի դեմ ընկերական խաղում նա խփել է իր առաջին գոլն ազգային թիմում։


=== Գոլերը Բուլղարիայի հավաքականում ===


== Նվաճումներ ==
Թիմային
«Ցրվենա Զվեզդա»

Սերբիայի չեմպիոն՝ 2006/07
Սերբիայի գավաթակիր՝ 2006/07


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Պրոֆիլը sports.ru-ում
Վիճակագրությունը Բունդեսլիգայի պաշտոնական կայքում
Ֆուտբոլիստի էջը National Football Teams կայքում(անգլ.)
Կեռլիճ (Լոռու մարզ)

Անվան այլ կիրառումների համար տե՛ս՝ Կեռլիճ (այլ կիրառումներ)Կեռլիճ, լճակ Հայաստանի Շիրակի մարզում, Փամբակի լեռների հյուսիսային լանջերին, Հարթագյուղից 2,5 կմ հարավ–արևմուտք, ծովի մակարդակից 2120 մ բարձրության վրա, մակերեսը՝ 1 հա։


== Ծանոթագրություններ ==
Թագավոր Ու-Վան

Թագավոր Ու-Վան (անգլ.՝ King Wu of Zhou(Չինարեն), մ.թ.ա. 12-րդ դար, Շենսի, Չինաստան - մ. թ. ա. 1043), հնագույն Չինաստանի Չժոու արքայատոհմի առաջին թագավոր։ Նրա թագավորության ժամանակագրությունը ենթակա է կասկածի, բայց ընդհանրապես կարծում են, որ այն սկսվել է մ․թ․ա․ մոտավորապես 1046 թվականին և ավարտվել է երեք տարի անց՝ մ․թ․ա․ 1043 թվականին ։
Թագավոր Ու-ի տոհմական անունը Ցզի էր (姬), իսկ անձնանունը՝ Ֆա (發)։ Նա թագավոր Վեն-Վան Չժոուի և թագուհի Թայսիի երկրորդ որդին էր։ Գրառումների մեծ մասում սովորաբար նշվում է, որ նրա ավագ եղբայր Բո Յիկաոն մահացել է իր հորից առաջ՝ Շան արքայատոհմի վերջին թագավոր Դի Սինի ձեռքով։ «Ծիսագրքում», սակայն, նշվում է, որ Չժոու տոհմում սովորույթ է եղել ավագ որդու փոխարեն կրտսեր որդու կողմից գահի ժառանգումը։ (Ֆայի պապը՝ Ջիլին, նույն կերպ ժառանգել էր Չժոուր գահը, չնայած երկու ավագ եղբայներ ունենալուն)։
Գահ բարձրանալուն պես Ֆան աշխատել է իր աներոջ՝ Ցզյան Ցզիայի հետ՝ Շան թագավորությունը կործանելու կիսատ գործն ավարտին հասցնելու համար։ Մ․թ․ա․ 1048 թվականին Ֆան զինված անցել է Հուանհե գետով դեպի Մինցզին շրջան, որտեղ հանդիպել է ավելի քան 800 դուքսերի։ Նախնիններին նվիրված մի հուշատախտակ է կառուցել և այն անվանել իր հոր՝ Վեն-Վան Չժոուի անունով՝ այն տեղադրելով շրջանի կենտրոնում, մի կառքի վրա։ Ժամանակն անբարենպաստ համարելով, սակայն, նա չի հարձակվել Շան թագավորության վրա։ Մ․թ․ա 1046 թվականին թագավոր Ու-Վանը Շանի անմիաբանությունից օգտվելով հարևանությամբ գտնվող դուքսերի հետ հարձակում սկսելու հնարավորություն է ստացել։ Մուեի ճակատամարտում Շանի զորքերը ջախջախվել են և Շանի թագավոր Չժոուն հրկիզել է իր պալատն ու մահացել ներսում։
Թագավոր Ու-Վանը (անունը նշանակում է «մարտական») հաղթանակից հետո իր 16 կրտսեր եղբայրների և ամուսնության շնորհիվ դաշնակցած տոհմերի հետ հիմնել է բազմաթիվ հաստատություններ, բայց երեք տարի անց նրա մահը պատճառ է դարձել իր երիտասարդ ժառանգ Չեն-Վանի և նրա խնամակալ Չժոու-Գունի դեմ մի քանի ապստամբությունների, որոնց մասնակցել են նույնիսկ իր երեք եղբայրները։
Շենսի նահանգի Սյանյան համայնքի Զոուլինգ քաղաքում գտնվող գերեզմանը, ենթադրվում էր, որ պատկանել է թագավոր Ու-Վանին։ Գերեզմանաքարը կրում էր Ցին կայսրության Ու-Վան թագավորի անունը։ Ժամանակակից հնագիտությունը, սակայն, եզրակացրել է, որ գերեզմանն այնքան հին չէ, որ պատկանի Չժոու կայսրության ժամանակաշրջանին, և որ ավելի հավանական է, որ այն պատկանի Հան դինաստիայի թագավորի։ Թագավոր Ու-Վանի գերեզմանի ճշգրիտ վայրը մնում է անհայտ, բայց ամենայն հավանականությամբ այն գտնվում է Սյանյանի տարածքում։
Ու-Վանը Խուան-Դիի և Յույ Մեծի հետ համարվում է Չինաստանի մեծագույն հերոսներից մեկը։


== Ընտանիք ==
Թագուհիներ․

Իցզյան, Ցզյան Ցզիայի առաջին դուստրը, Սյունի և Յույի մայրը։Որդիներ․

Արքայազն Սյուն (王子誦, մ․թ․ա․ 1060–1020 թնականներ), ղեկավարել է մ․թ․ա․ 1042-1021 թվականներին որպես թագավոր Չեն-Վան։
Երկրորդ որդին ղեեկավարել է որպես Յույի միապետ։ Նրա անունից առաջացել է Յույ ազգանունը։
Երրորդ որդին՝ արքայազն Տան Շու-Յույը (王子虞), ղեկավարել է մ․թ․ա․ 1042 թվականից որպես Ցզին թագավորության մարքիզ։
Որդի, որը եղել է Յինգ թագավորության մարքիզը (應)։
Որդի, որը եղել է Հան թագավորության մարքիզը։Դուստրեր․

Առաջին դուստր Դա Ջի (大姬)
Ամուսնացել է Չենի Հուի դքսի հետ  (մ․թ․ա․ 1071–986 թվականներ)
Փոքր դուստր, անձնանունը՝ Լան (蘭)
Ամուսնացել է Քիի Յի դքսի հետ (մահացել է մ․թ․ա․ 933 թվականին)։


== Ծանոթագրություններ ==
Կարեջինե

Կարեջինե  (իտալերեն՝ Careggine), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 642 մարդ (2008 թվականի տվյալներով)։ Բնակչության խտությունը՝ 27 մարդ/կմ²։ Տարածքը՝ 29 կմ²։ Փոստային ինդեքս՝ 55030։ Հեռախոսային կոդ՝ 0583։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0583 661061
Գլխավոր կայք՝ http://www.careggine.org/


== Արտաքին հղումներ ==
http://www.comunecamporgiano.it Archived 2006-09-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռայսկոե (այլ կիրառումներ)

Ռայսկոե, կարող է վերաբերել՝

Ռայսկոե - գյուղ, Ուկրաինայի Դոնեցկի մարզի Կոնստանտինովսկիում
Ռայսկոե - քաղաքատիպ ավան, Ուկրաինայի Դոնեցկի մարզի Դրուժկովկայի քաղաքային խորհրդում
Ֆրանկոֆոնիա

Ֆրանկոֆոնիա (ֆր.՝ La Francophonie), միջազգային կազմակերպություն, ֆրանսախոս երկրների համագործակցություն։ Միավորում է 58 անդամների, որոնք պետություններ են կամ պետությունների մասեր։ Կան նաև 26 դիտորդ անդամներ։ Երկրում ֆրանսերեն լեզվին տիրապետելու մակարդակը և Ֆրանսիայի հետ ձևավորված մշակութային կապերը կազմակերպությանն անդամագրվելու նախապայման չեն հանդիսանում։ Այժմյան կարգավիճակով Ֆրանկոֆոնիան գործում է 1970 թվականից։ Կազմակերպության կարգախոսն է «Հավասարություն, փոխլրացում, համերաշխություն» (ֆր.՝ «égalité, complémentarité, solidarité»):


== անուն ==
Ֆրանկոֆոնիա, ֆրանկոֆոնիա և Ֆրանկոֆոն տարածք, շարույթային արտահայտություններ են, որոնք երբեմն սխալ են հասկանում։ Դրանք կարող են հոմանիշներ լինել, բայց շատ դեպքերում լրացնում են միմյանց։

"francophonie" (ֆրանկոֆոնիա), փոքրատառ "f", վերաբերում է բնակչությանը և մարդկանց, ովքեր ֆրանսերեն են խոսում են հաղորդակցման / կամ իրենց առօրյա կյանքում
"Francophonie"  (Ֆրանկոֆոնիա), մեծատառ "F", կարող է վերաբերել կառավարություններին, կառավարական և հասարակական կազմակերպություններին կամ ղեկավար պաշտոնյաներին, որոնք իրենց աշխատանքում օգտագործում են ֆրանսերեն
"Francophone space", "Francosphere"  (Ֆրանկոֆոն տարածք), ներկայացնում է ոչ միայն լեզվական կամ աշխարհագրական իրականություն, այլև մշակութային ամբողջություն, օրինակ` նկարագրում է ցանկացած անձի, որը նույնականացվում է ֆրանկոֆոն մշակույթներից մեկի հետ ֆրանկոֆոն մշակույթներից մեկի հետ՝ սլավոններ, լատիներեն, կրեոլներ, Հյուսիսային Ամերիկա կամ Օվկիանիա։


== Տես նաև ==
Ֆրանկոֆոնիայի միջազգային կազմակերպություն
Ֆրանկոֆոնիայի համալսարանական գործակալություն
Ֆրանսիական ինստիտուտ
Ալյանս Ֆրանսեզ
Աֆրիկյան ֆրանսերեն


== Ծանոթագրություններ ==
Գրեբենի (գյուղ, Կրասնինսկի շրջան)

Գրեբենի (ռուս.՝ Гребени), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Լորան դու Պապ

Սեն Լորան դու Պապ (ֆր.՝ Saint-Laurent-du-Pape), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1527 մարդ, բնակչության խտությունը` 75.97 մարդ/կմ²։ Բնակավայրը զբաղեցնում է 20.1 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 105 կմ հարավ, Պրիվա քաղաքից` 17 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 972 աշխատունակ (15-64 տարեկան) բնակիչ, որոնցից ակտիվ էին 707-ը, իսկ ոչ ակտիվները` 265։ Ակտիվության ցուցանիշը կազմում է 72,7 %։ 707 աշխատունակ մարդկանցից աշխատել է 640 անձ (347 տղամարդ և 293 կին)։ Գործազուրկ են եղել 67 անձ (22 տղամարդ և 45 կին)։ 265 անաշխատունակներից 80-ը եղել են աշակերտներ կամ ուսանողներ, 110-ը` թոշակառուներ, իսկ 75-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ՕԿՕ (Մոսկվա Սիթի)

ՕԿՕ (Մոսկվա Սիթի), շինությունների համալիր՝ տեղակայված 16-րդ թաղամասում, Մոսկովյան միջազգային առևտրական կետնտրոնում (Մոսկվա Սիթի)։ Տեղամասը բաժանված է երկու մասի՝ 16Ա և 16Բ։
«ՕԿՕ» անվանումը հապավում է, որը նշանակում է «բյուրեղյա հիմքերով միաձուլված»։ Համակարգի հարավային աշտարակը հանդիսանում է Եվրոպայում ամբողջությամբ կառուցված բարձրահարկ շենքերից բարձրությամբ երկրորդը։ Մոսկվայի կառավարությունը  սեփականատեր  Capital Group կազմակերպությունից աշտարակը գնել է՝ որպես 55 000 մ2 անշարժ գույք։ Աշտարակի հարավային տանիքում տեղակայված է Եվրոպայի ամենաբարձր դիտարկման աշտարակը։


== Թաղամաս № 16Ա ==
16 թաղամասում կառուցված է երկու երկնաքեր, որոնցից մեկը ունի 49 հարկ և 245 մ բարձրություն (Միջին աշտարակ), մյուսը՝ 85 հարկ և 354 մ բարձրություն (Հարավային աշտարակ)։ Երկուսն էլ ունեն ստորգետնյա հարկեր։ Շինությունում տեղակայված են ինչպես բնակելի, այնպես էլ գրասենյակային տարածքներ, որոնք ունեն համարյա նույն չափի տարածքներ։ Գրասենյակների համար հատկացված է շուրջ 122 493 մ2, իսկ բնակելի տարածքի համար՝ 122 507 մ2։


== Թաղամաս № 16Բ ==
16Բ թաղամասում կառուցվելու է երկնաքեր, որը ունենալու է երեքաստղանի հյուրանոցներ, որում կտեղակայվի 330 սենյակ և 3 740 մեքենաների համար նախատեսված կանգառ։ Հյուրանոցը կլինի 79 մ բարձրության վրա և 22 հարկ։ Ավտոմեքենաների կանգառը կլինի 14 հարկանի, որից 5-ը՝ ստորգետնյա, իսկ մնացած 9-ը կունենան 44 մ ընդհանուր բարձրություն։


== Շինարարության ընթացք ==
2012 թվականի հոկտեմբերի 15-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 13-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 13-րդ հարկին։
2013 թվականի մայիսի 6-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 35-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 40-րդ հարկին։
2013 թվականի հունիսի 22-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 39-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 46-րդ հարկին։
2014 թվականի հունվարի 10-ի դրությամբ Հյուսիսային աշտարակի կառուցումը ավարտվել է, Հարավային աշտարակը գտնվում էր կառուցման փուլում՝ հասնելով գետնից բարձր 65-րդ հարկին։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
http://oko-capitalgroup.com/en/about
Ենիքյոյ (Կաղզվանի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևելյան Հայաստանում, Կարսի մարզի Կաղզվանի գավառում։ Գտնվում էր Նախիջևանի տեղամասում։


== Բնակչություն ==
1907 թվականին ուներ 247 բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Իմ դայակը վամպիր է

«Իմ դայակը վամպիր է» կանադական սարսափ ֆիլմ։ Պրեմիերան ԱՄՆ-ում այացել է Disney Channel-ով 2011 թվականի հունիսի 10-ին։
Կարգախոս՝ No parents. No rules. No pulse.(Ոչ մի ծնող։ Ոչ մի օրենք։ Ոչ մի զարկերակ:)


== Սյուժե ==
Իթան Մորգանը՝ վախկոտ, ամաչկոտ և անշնորհք երեխա է, որը մի անգամ չէր հետևել իր փոքր քրոջը և ծնողները նրանց համար վարձել էին դայակ, որը նրանց հետ նույն դպրոց էր գնում։
Մի անգամ Իթանը նկատում է, որ նրա մեջ կա տարօրինակություն և պարզվեց, որ նա վամպիր է։ Պատանին և նրա լավագույն ընկեր Բեննին վախենում են, բայց նա պարզվեց բարի և լավ վամպիր, որը չի խմում մարդկային արյուն, այլ միայն կենդանիների արյունը։
Իթանը և Բենիին հայտնաբերում են, որ նրանք ունեն գերբնական հատկություններ։ Բեննին կախարդ է, իսկ Իթանը գուշակ։ Իրենց վամպիր-ընկերների հետ երկու պատանիներին սպասվում են անհավանական և գրավիչ արկածներ, որոնք նրանց հետ տեղի են ունենում ամեն օր։


== Դերերում ==
Մեթյու Նայթ — Իթան Մորգան
Վանեսա Մորգան — Սառա
Ատիկուս Միչել — Բեննի Բեյր
Կամերոն Քենեդի — Ռորի
Քեյթ Թոդ — Էրիկա
Ջո Դինիկոլ — Ջեսսի
Էլլա Ջոնաս Ֆարլինդեր — Ջեյն
Նատան Ստեփենոս — Գարթ
Ջեյմի Ջոնսթոն — Ջեյմս
Ջոհան Գրեգսոն — Բեննիի տատիկը
Քեսսի Սթիլ — Ռոշել
Լաուրա ԴեԿարտերե — Սամանտա Մորգան
Էրի Քոեն — Ռոսս Մորգան


== Հետաքրքիր փաստեր ==
Ֆիլմում կան Մթնշաղ ֆիլմի և Վամպիրի օրագրերը հեռուստասերիալի, «Աղջամուղջ» և «Արնախումի օրագրերը»։


== Հեռուստասերիալ ==
Ֆիլմի հիման վրա ստեղծվել է «Իմ դայակը վամպիր է հեռուստասերիալ»։ Ռուսաստանում պրեմիերան կայացել է Disney Channel-ով նոյեմբերի 3-ին։


== Ծանոթագրություններ ==
Իվանովկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Իվանովկա գյուղում բնակվում էր 646 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7009) Հյումե

(7009) Հյումե (անգլ.՝ Hume), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 21-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,234837 ա. մ., առավելագույնը մոտենում է 1,8417 ա. մ. հեռավորության վրա և հեռանում 2,6279 ա. մ.։ Արեգակի շուրջ մեկ ամբողջական պտույտ է կատարում 1220,3 երկրային օրվա ընթացքում, իր ուղեծրով շարժվելով միջինում 0,295009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7009) Հյումե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեպյասիլտա

Լեպյասիլտա (ռուս.՝ Леппясилта, ֆիններեն՝ Leppäsilta), գյուղ Ռուսաստանի, Կարելիայի հանրապետության Պիտկյարանտսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թաթ (այլ կիրառումներ)

Թաթ, կարող է վերաբերել՝

Թաթ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Թաթ - հայկական արական անուն
Գրան Մոգոլի գավառ

Գրան Մոգոլի գավառ (պորտ.՝ Microrregião de Grão Mogol), գավառ Բրազիլիայում, մտնում է Մինաս Ժերայս նահանգի մեջ։ Մտնում է Մինաս Ժերայս նահանգի հարավային և հարավարևմտյան մարզի մեջ։ Բնակչությունը կազմում է 41 682 մարդ 2006 թվականի տվյալով։ Զբաղեցված տարածքը 9075,710  կմ²։ Բնակչության խտությունը 4,6  մարդ/կմ²։


== Վիճակագրություն ==
Համախառն ներքին արտադրանքը կազմել է 93 224 370,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 253,33 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,653։


== Գավառի կազմ ==
Գավառի կազմի մեջ են մտնում հետևյալ համայնքները.

Բոտումիրին
Կրիստալիյա
ՀՀ ներքին գործերի նախարարություն

Հայաստանի Հանրապետության ներքին գործերի նախարարություն (ՀՀ ՆԳՆ), գործադիր իշխանության հանրապետական մարմին, որը համակարգող նախարարը ՀՀ կառավարության անդամ է։ Նախարարությունը հաշվետու է կառավարությանը և կատարում է վարչապետի կողմից իր վրա դրված առաջադրանքները։ Հայաստանի Հանրապետության ներքին գործերի ներկայիս նախարարը Վահե Ղազարյանն է։
Նախարարությունը ստեղծվել է 2023 թվականի հունվարի 5-ին՝ ՀՀ կառավարության որոշմամբ։


== Առաքելություն ==


== Կառուցվածք ==
Ներքին գործերի նախարարությունն իր մեջ ներառում է երեք խոշոր ծառայություն՝ ոստիկանությունը, փրկարար ծառայությունը և միգրացիայի ու քաղաքացիության ծառայությունը։ Նախարարությունում կենտրոնացված են հինգ հիմնական ոլորտ՝ հասարակական կարգի պահպանություն, հանցագործությունների կանխում և բացահայտում, աղետների ռիսկի կառավարում, միգրացիա և քաղաքացիություն, պետական ռեզերվների կառավարում և հումանիտար հարցեր։ Ոստիկանության պետը և փրկարար ծառայության ղեկավարը հանդիսանում են ներքին գործերի նախարարի տեղակալներ։
Նախարարի տեղակալները ներքին գործերի նախարարի առաջարկությամբ նշանակվում և ազատվում են վարչապետի կողմից, իսկ ծառայությունների ղեկավարներին միանգամից նշանակում է վարչապետը։


== Ընդհանուր տեղեկատվություն ==
Նախարար

Վահե ՂազարյանՏեղակալներ

Արամ Հովհաննիսյան - ոստիկանության պետ
Կամո Ցուցուլյան - փրկարար ծառայության տնօրեն
Արփինե Սարգսյան
Դավիթ Համբարյան


== Տես նաև ==
Հայաստանի Հանրապետության ոստիկանություն


== Ծանոթագրություններ ==


== Արտաքին հղումներ ==
Սոբոլևո (գյուղ, Գագինսկի շրջան)

Անվան այլ կիրառումների համար տե՛ս՝ ՍոբոլևոՍոբոլևո (ռուս.՝ Соболево), գյուղ Ռուսաստանի Նիժնի Նովգորոդի մարզի Գագինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քորոնք

Քորոնք, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մեցցոյուզո

Մեցցոյուզո (իտալերեն՝ Mezzojuso), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 3061 մարդ, բնակչության խտությունը կազմում է 62 մարդ/կմ²։ Զբաղեցնում է 49 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ 00091։


== Ծանոթագրություններ ==
Անդրեա Կոնտի

Անդրեա Կոնտի (իտալերեն՝ Andrea Conti, մարտի 2, 1994(1994-03-02), Լեքո, Լոմբարդիա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է աջ պաշտպանի դիրքում։


== Ակումբային կարիերա ==


=== Ատալանտա ===
2002 թվականին Կոնտին հաջողությամբ անցավ փորձաշրջանը Միլանի ակադեմիայում Լեքոյում, Լոմբարդիա, բայց հրաժարվեց միանալ ակումբին, որովհետև նա չհավանեց ակադեմիայի մարզվելու կենտրոնը Լինատեում (կամ ուղղակի այն հեռու էր իր ապրելավայրից)։ Նա նաև առաջարկ ստացավ Ինտերից, սակայն միացավ Ատալանտային, որտեղ 1 տասնամյակից ավել խաղաց այնպիսի ֆուտբոլիստների հետ, ինչպիսիք էին Մատիա Կալդարան և Ռոբերտո Գալյարդինին։
2013 թվականի հուլիսին Կոնտին վարձավճարով տեղափոխվեց Սերիա C-ում հանդես եկող Պերուջա։ Իր պրոֆեսիոնալ դեբյուտը նշեց 2013 թվականի օգոստոսի 4-ին՝ Իտալիայի գավաթի Սավոնայի դեմ խաղում։ Ավելի ուշ այդ ամսում նա անցկացրեց իր առաջին հանդիպումը առաջնությունում՝ դուրս գալով խաղադաշտ Նոչերինայի դեմ խաղում։ Այս մրցաշրջանում Կոնտին անցկացրեց 16 խաղ առաջնությունում՝ օգնելով Պերուջային դուրս գալ Սերիա B:
2014 թվականի հուլիսի 10-ին Կոնտին 1 տարվա վարձավճարով տեղափոխվեց այդ ժամանակ Սերիա B-ում հանդես եկող Վիրտուս Լանչանո։ Կոնտին անցկացրեց 24 խաղ, իսկ նրա թիմը զբաղեցրեց 14-րդ տեղը։ 2015 թվականի ամռանը նա վերադարձավ Ատալանտա և հայտավորվեց թիմի հիմնական կազմում հաջորդ Սերիա A-ի մրցաշրջանի համար։
2015 թվականի սեպտեմբերի 30-ին Կոնտին նոր պայմանագիր կնքեց Ատալանտայի հետ՝ նախատեսված մինչև 2019 թվականը։ Ակումբում իր դեբյուտը նշեց դեկտեմբերի 2-ին՝ Իտալիայի գավաթի Ուդինեզեի դեմ խաղում։ Իր դեբյուտը Սերիա A-ում նշեց 2016 թվականի հունվարի 6-ին՝ նույն մրցակցի դեմ խաղում։ Կոնտին իր առաջին գոլը առաջնությունում խփեց փետրվարի 3-ին՝ Վերոնայի դեմ խաղում։
2016-2017 մրցաշրջանում Կոնտին դարձավ 8 գոլի հեղինակ 32 խաղերում՝ սահմանելով նոր սեփական ռեկորդ։ Նրա հիմնական խաղային դիրքը աջ եզրային պաշտպանն էր՝ 3–4–3 մարտավարությունում։


=== Միլան ===
2017 թվականի հուլիսի 7-ին Կոնտին միացավ Միլանին։ Ատալանտան նրա տրանսֆերի համար ստացավ 24 միլիոն եվրո և Մատեո Պեսինայի տրանսֆերը։


== Միջազգային կարիերա ==
2015 թվականի օգոստոսի 12-ին Կոնտին նշեց իր դեբյուտը Իտալիայի մինչև 21 տարեկանների հավաքականի կազմում՝ Հունգարիայի մինչև 21 տարեկանների հավաքականի դեմ խաղում։
2017 թվականի հունիսին Իտալիայի մինչև 21 տարեկանների հավաքականի կազմում Կոնտին մասնակցեց Եվրոպայի առաջնությանը։


== Կարիերայի վիճակագրություն ==


=== Ակումբային վիճակագրություն ===
2017 թվականի հուլիսի 14-ի դրությամբ


== Ծանոթագրություններ ==


== Արտաքին հղումներ ==
Կոնտիի պաշտոնական Ինստագրամի էջը
Կոնտին transfermarkt-ում
Կոնտին WhoScored.com կայքում
Լյավլյա

Լյավլյա (ռուս.՝ Лявля), գետ Ռուսաստանում, հոսում Արխանգելսկի մարզում։ Գետաբերանը տեղակայված է Սեվերնայա Դվինա գետի աջ ափին՝ 71 կմ հեռավորության վրա։ Գետի երկարությունը 13կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300412103000039319
Հիդրոլոգիական ուսումնասիրությունների կոդը - 103003931
Ավազանի կոդը - 03.02.03.004'
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իսպանիայի ֆուտբոլի ազգային հավաքական

Իսպանիայի ֆուտբոլի ազգային հավաքական (իսպ.՝ Seleccion de futbol de Espana), ներկայացնում է Իսպանիան ֆուտբոլի միջազգային մրցաշարերում և ընկերական հանդիպումներում։ Իսպանիան անդամագրվել ՖԻՖԱ 1904 թվականին, թեև իսպանական ֆուտբոլի ֆեդերացիան առաջին անգամ ստեղծվել է դեռևս 1909 թվականին։ Իսպանիայի հավաքականը մասնակցել է թվով տասնչորս և ավելի առաջնությունների, որոնցից ինը միայն Եվրոպայի խաղերին։ Աշխարհի խաղերում ունի մեկ հաղթանակ, որն էլ տոնել է 2010 թվականին Հարավ-Աֆրիկյան Հանրապետությունում՝ հաղթելով Նիդերլանդներին։ 1967, 2008 և 2012 թվականներին Իսպանիան հռչակվում է Եվրոպայի չեմպիոն, եզրափակչում հաղթելով Ֆրանսիային, Գերմանիային և Իտալիային։ Իսպանիան գրանցեց մի այնպիսի ռեկորդ, որ մինչև օրս 
ոչ ոք չի գերազանցել-35 իրար հետևից անընդմեջ խաղերում հաղթել։ Այս նվաճումները շարունակվեց մինչև 2012 թվականը։ Իսպանական հրավառությունը ավարտվեց Իտալիայից կրած պարտությունով։ Դրան շարունակեցին պարտությունները Սլովակիայից, Գերմանիայից և Ֆրանսիայից։ Առջևում 2014 թ. Բրազիլիայում անցկացվող աշխարհի խաղերն էր և Իսպանիան մեծ հույսեր էր կապում այդ առաջնության հետ։ Իսպանիան իր երկրպագուներին չպետք է հուսախափ աներ դրա համար պետք էր ավելի շատ մարզումներ։


== Իսպանիան 2014 թվականի Աշխարհի խաղերի ընտրական փուլի շրջանում ==
Մարզումները թողեցին իրենց արդյունքները և Իսպանիան կարճ ժամանակահատվածով ոտքի կանգնեց։ Ընտրական փուլում Իսպանիան համալրված էր վերջին խմբում և խմբակիցներն էին Ֆրանսիան, Ֆինլանդիան, Վրաստանը և Բելառուսը։


== Իսպանիան 2014 թվականի Աշխարհի խաղերի  շրջանում ==
Ինչպես տեսանք Ընտրական փուլի շրջանում Իսպանիան վերածնունդ ապրեց՝ աշխատանքի շնորհիվ։ Իր խմբում առաջատարի կարգավիճակով Իսպանիան մեկնեց Բրազիլիա։ ՖԻՖԱ-ի որոշմամբ Իսպանիան հանգրվանեց Բ խմբում, ուր և Նիդերլանդների, Չիլիի և Ավստրալիայի հավաքականներն էին։ Իսպանիայի առաջին տուրի հանդիպումը ըեղի ունեցավ Սալվադոր քաղաքի Ֆոնտե Նովա ստադիոնում։ Այստեղ Իսպանիան մրցելու էր Նիդերլանդների ընտրանու հետ։ Խաղի սկզբերին Իսպանիան խփեց իր գնդակը հեշտությամբ, և պատասխան ստացավ հինգ գնակ։ Իսպանիան տանուլ տվեց խաղը։ Նիդերլանդներից կրած պարտությունից հետո Իսպանիայի երկրպագուները մտածում էին, որ դա զուգադիպություն է։ Հաջորդ հակառակորդը դա Չիլին էր, ում Իսպանիան բազմիցս էր հասցրել հաղթել։ Մրցակցությունը տեղի ունեցավ Ռիո դե Ժանեյրոի Մարականա մարզադաշտում։ Այստեղ ևս առաջին խաղակեսում եվրոպացիները խփեցին իրենց առաջին գնդակը, իսկ երկրորդով եզրափակին իրենց հաջողությունը։ Չիլիից կրած պարտությունը ջնջեց վերջին հույսը հաջորդ փուլ հասնելու։ Իսպանացիները հուսալքված էին։ Հաջորդ մրցակիցը Ավստրալիան էր, որին պետք է հաղթեին իրենց արժանապատվությունը պահելու համար։ Սուրիտիբա քաղաքի Բաիխադա արենայում Իսպանացիները երեք անպատասխան գնդակ ուղարկեցին Ավստրալիայի դարպասը տանելով ապարդյուն հաղթանակ։


== Մարզչական կազմ ==
Գլխավոր մարզիչ՝ Վիսենտե դել Բոսկե


== Հավաքականի կազմ ==
Ապրիլի 25, 2010


==== Ներկա կազմ ====


== Ծանոթագրություններ ==


== Արտաքին հղումներ ==
Իսպանիայի Ֆուտբոլի Ֆեդերացիայի կայքը
Վիտալի Բերեզինսկի

Վիտալի Բերեզինսկի (ուկրաիներեն՝ Віта́лій Костянти́нович Березі́нський, նոյեմբերի 8, 1937(1937-11-08), Իվանով, Կալինովկայի շրջան, Վիննիցայի մարզ, Ուկրաինական ԽՍՀ, ԽՍՀՄ), ուկրաինացի բանաստեղծ։
Վիտալի Բերեզինսկին ծնվել է Կալինովսկու շրջանի Յանով գյուղում։ 1961 թվականին ավարտել է Օդեսայի Ի. Ի. Մեչնիկովի անվան պետական համալսարանի բանասիրական ֆակուլտետը։ Խմբագրական աշխատանք է կատարել հրատարակչությունում, կինոստուդիայում, հեռուստատեսությունում։
Հրատարակել է բանաստեղծական ժողովածուներ՝ «Հորդացող ջրեր» (1962), «Թովչանք» (1964), «Սիլուետներ» (1970), «Գրանիտի գույնը» (1975):
Եղել է Օդեսայի գրողների միավորման վարչության պատասխանատու քարտուղար։


== Վիտալի Բերեզինսկին հայերեն ==
Գլադիոլուս; Հացի համար; Արագիլ։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 65-67։ Թարգմ.՝ Գ. Խաչատրյան։


== Ծանոթագրություններ ==
Աստերոիդների ցանկ (11401-11500)

Աստերոիդների ցանկ (11301-11400)  • Աստերոիդների ցանկ  • Աստերոիդների ցանկ (11501-11600)
 Աստերոիդների ցանկ (11301-11400)  • Աստերոիդների ցանկ  • Աստերոիդների ցանկ (11501-11600)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Գումիստա

Գումիստա (Գումիսթա, աբխազ.` Гәымсҭа, վրաց.` გუმისთა), գյուղ Աբխազիայի Սուխումի շրջանում, Գումիստա գետի ձախ ափին, Սուխումից 6 կմ հյուսիս-արևմուտք։ Գտնվում է ծովի մակարդակից 10 մ բարձրության վրա։


== Բնակչությունը ==
1959 թվականի տվյալներով Գումիստայում ապրում էր 2563 մարդ` հիմնականում հայեր : 1989 թվականին գյուղում բնակվում էր 4177 մարդ, մեծամասնությունը կրկին հայեր, իսկ ներառյալ նաև Գումիստայի գյուղական խորհրդին ենթակա գյուղերը` 7713 բնակիչ (Լեչկոպ, Աչադարա և ներկայումս Սուխումի կազմի մեջ մտնող, նախկին Մայակ գյուղերի հետ միասին)։
2011 թվականին Գումիստա գյուղական խորհրդի բնակչության թվաքանակը կազմել է 2721 մարդ, որոնցից 1684 (61,9%) - հայեր, 772 (28,4%) - աբխազներ, 128 (4,7%) - ռուսներ, 58 (2,1%) - վրացիներ, 19 (0,7%) - հույներ, 8 (0,3%) - ուկրաինացիներ և 52 (1,9%) - այլ ազգերի ներկայացուցիչներ։
Բնակչությունն զբաղվում է ծխախոտի, եգիպտացորենի, թեյի, բանջարանոցային և ցիտրուսային կուլտուրաների մշակությամբ, այգեգործությամբ, անասնապահությամբ, մեղվաբուծությամբ և  շերամապահությամբ։ Խորհրդային տարիներին գյուղն ուներ միջնակարգ դպրոց, ակումբ-կինո, գրադարան և բուժկայան։
Գումիստան հիմնադրել են Սամսունից և Օրդուից գաղթած համշենահայերը` 1883 թվականին։
Գումիստայում է ծնվել թատրոնի և կինոյի հայ դերասան Մայիս Կարագյոզյանը։


== Ծանոթագրություններ ==
Իփսալա

Իփսալա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Քարաբակ

Քարաբակ, գյուղ Արցախի Հանրապետության Քաշաթաղի շրջանում։ Աղբրաձոր, Գահանիստ, Հայթաղ, Մովսեսաշեն, Վազգենաշեն և Արախիշ գյուղերի հետ միասին կազմում է Արախիշ համայնքը։


== Աշխարհագրություն ==
Գյուղը տեղակայված է Արցախի Հանրապետության հյուսիսարևմտյան հատվածում՝ Քաշաթաղի շրջանում՝ նախկինում՝ Արցախի Վայկունիք գավառում։ Բնակավայրը տեղակայված է Շալվա գետի Րախիշ (Ղորչու) վտակի ձախափնյա անտառապատ ձորալանջին։


== Պատմություն ==
18-19-րդ դարերում Ղարաբաղի խաների և քրդական ցեղերի ճնշման տակ տարածաշրջանի բնակավայրերը հայաթափվել են, ինչն էլ պատճառ դարձավ Քարաբակի և մոտակա գյուղերի պատմական հետքի վերացման համար։
19-րդ դարի սկզբին լքված գյուղում քրդական մի քանի ընտանիքներ հաստատվեցին։ Բնակավայրը նրանք անվանեցին Ղարաբեկլու։ Տասնամյակների ընթացքում թրքախոս քրդերը հիմնովին ավիրել են հայկական պատմամշակութային արժեքները։ Ադրբեջանում խորհրդային կարգերի հաստատումից հետո այս տարածքները բռնակցվում է ԱԽՍՀ-ին։
Քարաբակը 1923 թվականին գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին՝ Զանգելանի շրջանի կազմում։
1993 թվականին Արցախի Հանրապետության Պաշտպանության բանակի շնորհիվ գյուղը ազատագրվեց և ստացավ Քարաբակ անունը։
1998 թվականին այստեղ հաստատվեցին ՀՀ բնակավայրերից մի քանի վերաբնակիչներ։
2020 թվականի 44-օրյա պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
Քարաբակում 2010 թվականին կար 4 մարդ։ 2014 թվականին Քարաբակ գյուղը բնակչություն չուներ։
Բնակավայրի ազգաբնակչության փոփոխությունը.


== Ծանոթագրություններ ==
Ֆուտբոլային լիգայի գավաթի եզրափակիչ 1999

Ֆուտբոլային լիգայի գավաթի եզրափակիչ 1999, Ֆուտբոլային լիգայի գավաթի 39-րդ խաղարկությունն է, որում հաղթեց «Տոտտենհեմ Հոտսպուր» ֆուտբոլային ակումբը 1–0 հաշվով՝ «Լեստեր Սիթիին»։ Խաղը կայացավ Լոնդոնի Ուեմբլի մարզադաշտում։
Տրուսովսկայա Բրոդյուգա

Տրուսովսկայա Բրոդյուգա (ռուս.՝ Трусовская Бродюга), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ցիլմա գետի ձախ ափին՝ 40 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080543
Կոդը ըստ հիդրոլոգիական հետազոտության (ՌԴ) — 103008054
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Տիլլա (գյուղ, Հալլիստե շրջան)

Անվան այլ կիրառումների համար տե՛ս՝ Տիլլա (այլ կիրառումներ)Տիլլա (էստ․՝ Tilla), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆուտբոլի Անգլիայի գավաթ 1878-79

Ֆուտբոլի Անգլիայի գավաթ 1878-79 (անգլ.՝ FA Cup 1878-79), Ֆուտբոլի Անգլիայի գավաթի 8-րդ խաղարկությունն է, որում հաղթեց «Օլդ Էտոնիանս» ֆուտբոլային ակումբը։


== Եզրափակիչ ==
Սլեպորոդ (գյուղ, Օրոժիցյայի շրջան)

Անվան այլ կիրառումների համար տե՛ս՝ ՍլեպորոդՍլեպորոդ (ուկրաիներեն՝ Сліпорід), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Սլեպորոդ գյուղում բնակվում էր 53 մարդ։ Բնակավայրը զբաղեցնում է 0,642 կմ² տարածք։ Բնակչության խտությունը կազմում էր 82,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնոնովկա (գյուղ, Լուբնիի շրջան)

Կոնոնովկա (ուկրաիներեն՝ Кононівка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Կոնոնովկա գյուղում բնակվում էր 153 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դունիտ

Դունիտ, ներժայթուք գերհիմնային ապար՝ կազմված ձիթակն, պիրոքսեն և ուղեկցող՝ քրոմշպինելիդ միներալներից։ Կառուցվածքը նրբահատիկ է, գույնը՝ մուգ կանաչ, կապտականաչ կամ սև։ Դունիտը քրոմիտային հանքավայրերի մայր ապար է։ Հայաստանում դունիտների ներդրումները մտնում են Սևանի և Վեդու օֆիոլիթային գոտիների գաբրոպերիդոտիտային կազմավորումների մեջ։ Օգտագործվում է հրակայուն աղյուսի արտադրության մեջ։
Դունիտ անունը ծագել է Նոր Զելանդիայի Դուն լեռան անունից։
Ավետարան (4837)

Ավետարան (4837), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4837 թվի տակ։ Ձեռագիրը գրվել է 1463 թվականին Մարգարե գրիչի կողմից Բերդաձոր վանքում (Ռշտունիք)։ Ծաղկողը եղել է Կարապետը։ Ստացողը եղել է Աստուածատուր տանուտերն։ Գրված է թղթի վրա, որը ունի 26,5x18 չափս։ Ձեռագիրը կազմված է 360 թերթից։ Գրված է երկսյուն, բոլորգրով։ Ունի տերունական 15, ավետարանիչ 4, խորան 9, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 356բ, ծաղկողի՝ 1բ, հետագայի՝ 356բ (1866թ․):


== Ծանոթագրություններ ==
Խիլբերտո Վիեյրա Ուայտ

Խիլբերտո Վիեյրա Ուայտ (իսպ.՝ Gilberto Vieira White, ապրիլի 5, 1911(1911-04-05), Մեդելյին, Կոլումբիա - փետրվարի 25, 2000(2000-02-25), Բոգոտա, Կոլումբիա), կոլումբիացի կոմունիստ քաղաքական գործիչ, մասնագիտությամբ լրագրող։
1930 թվականին մասնակցել է Կոլումբիայի կոմունիստական կուսակցության (ԿԿԿ) ստեղծմանը։ 1937-1947 թվականներին եղել է պառլամենտի դեպուտատ՝ կոմկուսակցությունից։ Աշխատել է որպես կուսակցության գլխավոր քարտուղար 1947-1991 թվականներին։


== Ծանոթագրություններ ==
Հերսբրուք

Հերսբրուք  (գերմ.՝ Hersbruck), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 12 333 մարդ (դեկտեմբերի 31, 2010)։ Զբաղեցնում է 22,91 կմ² մակերես։ Պաշտոնական կոդ՝ 09 5 74 132։
Քաղաքն ներառում է 6 քաղաքային համայնք։


== Ֆոտոդարան ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Գիտության փիլիսոփայություն

Գիտության փիլիսոփայություն, գիտության հիմունքները, սահմանները և մեթոդները ուսումնասիրող փիլիսոփայության ճյուղ։ Գիտության փիլիսոփայության կենտրոնական հարցերից են՝ ինչը կարելի է որակել որպես գիտություն, գիտական տեսությունների վստահելիությունը և գիտության գլխավոր նպատակը։ Այս գիտությունը մասամբ համընկնում է մետաֆիզիկայի, գոյաբանության և իմացաբանության հետ, օրինակ, երբ այն ուսումնասիրում է գիտության և ճշմարտության միջև կապը։
Գիտության փիլիսոփայության կողմից ուսումնասիրվող բազմաթիվ հարցեր փիլիսոփաների կողմից դեռ իրենց լուծումը չեն գտել, այդ թվում նաև՝ արդյոք գիտությունը կարող է բացահայտել ճշմարտությունը անտեսանելի երևույթների վերաբերյալ և արդյոք գիտական պատճառաբանությունը ընդհանրապես կարող է լինել արդարացված։ Ի լրացումն ընդհանուր գիտության մասին այդ գլխավոր հարցերի, գիտության փիլիսոփաները ուսումնասիրում են մասնավոր գիտությունների խնդիրները (օրինակ, մաթեմատիկայի փիլիսոփայություն, ֆիզիկայի փիլիսոփայություն, քիմիայի փիլիսոփայություն, կենսաբանության փիլիսոփայություն, բժշկության փիլիսոփայություն)։ Գիտության որոշ փիլիսոփաներ օգտագործում են գիտության ժամանակակից տվյալները փիլիսոփայության մասին եզրակացություններ անելու համար։
Թեև փիլիսոփայական միտքը կապվում է գիտության հետ առնվազն Արիստոտելի ժամանակներից, գիտության փիլիսոփայությունը ձևավորվել է որպես առանձին ուղղություն 20-րդ դարի կեսերին տրամաբանական պոզիտիվիզմի շարժման աշխուժացման հետևանքով, որի նպատակն էր ձևակերպել փիլիսոփայական պնդումների ստուգման չափանիշները` դրանք իմաստալից և օբյեկտիվ գնահատելով։ 1962 թվականին լույս է տեսնում Թոմաս Քուհնի «Գիտական հեղափոխությունների կառուցվածքը» գիրքը, որը, վիճարկելով գիտական առաջընթացի որպես գիտության հաստատուն, ամփոփող ձեռք բերում, ֆիքսված մեթոդի վրա հիմնված սիստեմատիկ փորձարարությունը, փոխարենը ապացուցում էր, որ յուրաքանչյուր առաջընթաց կապված է պարադիգմի, այսինքն տվյալ պատմական ժամանակահատվածի խնդիրների, գաղափարների, պրակտիկայի ամբողջության հետ, որոնք էլ սահմանում են գիտական առարկաները։
Հետագայում, գիտության նկատմամբ հետևողական մոտեցումը, որի մեջ տեսությունը հաստատված է համարվում, եթե ուսումնասիրությունների ժամանակ այն իմաստ ունի որպես ընդհանուր հետևողականի մաս, հայտնի է դառնում Ուինսթոն Վան Օրման Քուայնի և այլոց շնորհիվ։ Որոշ մտածողներ, ինչպիսին էր Սթիվեն Ջեյ Գուլդը, ձգտում էին հիմնավորել գիտությունը աքսիոմատիկ ենթադրություններով, ինչպիսին է, օրինակ, բնության ունիֆորմատիզմը։ Փիլիսոփաների ակտիվ փոքրամասնությունը, և մասնավորապես Փոլ Ֆեյերաբենդը 1924–1994 թթ.), ապացուցում էին, թե այդպիսի բան, ինչպիսին է "գիտական մեթոդը", գոյություն չունի, հետևաբար գիտության նկատմամբ բոլոր մոտեցումները պետք է թույլատրվեն, ընդգրկելով նաև գերբնականը տարրը։ Գիտության նկատմամբ մեկ այլ մոտեցում ընդգրկում է գիտելիքների ստեղծմանը վերաբերյալ հարցերը սոցիոլոգիական հեռանկարում. Դեյվիդ Բլուրի և Ս. Բարրի Բարնսի կողմից առաջադրած մոտեցումը։ Վերջապես, մայրցամաքային փիլիսոփայության ավանդույթը մոտենում է գիտությանը մարդկային փորձի մանրակրկիտ ուսումնասիրության հեռանկարից։


== Տես նաև ==
Պոզիտիվիզմ


== Ծանոթագրություններ ==


== Գրականություն ==
Գիտության փիլիսոփայություն։ Դասախոսությունների տեքստեր /. Ա.Գևորգյան։ ՀՀ կրթ. և գիտ. նախարարություն.- Եր. ՀՊԱՀ, 2012
Օկտյաբրսկի (քաղաքատիպ ավան, Վորկուտա քաղաքային օկրուգ)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), քաղաքատիպ ավան Ռուսաստանի Կոմիի հանրապետության Վորկուտա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տանգուա

Տանգուա (պորտ.՝ Tanguá), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրոյի ագլոմերացիա (մեզոշրջան)ում։ Մտնում է Վասորասի գավառի կազմի մեջ։ Բնակչությունը կազմում է 28 322 մարդ՝ 2007 թվականի տվյալներով։ Գրավում է 146,623 կմ2 տարածք։ Բնակչության խտությունը՝ 193,2 մարդ/կմ²։


== Պատմություն ==
Քաղաքը հիմնադրվել է 1995 թվականի դեկտեմբերի 28-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 169.044 միլիոն ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 5.734,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,722 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Վասորասի մասին
Սիվեժ (Ստրելնայի վտակ)

Անվան այլ կիրառումների համար տե՛ս՝ Սիվեժ (այլ կիրառումներ)Սիվեժ (ռուս.՝ Сивеж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստրելնա գետի ձախ ափում՝ 5 կմ հեռավորության վրա։ Գետի երկարությունը 31 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009616
Հիդրոլոգիական ուսումնասիրությունների կոդը - 103000961
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նորք-Մարաշ (վարչական շրջան)

Նորք-Մարաշ, Երևանի վարչական շրջաններից մեկը։ Տեղակայված է Կենտրոն վարչական շրջանից արևելք։ Բնակչությունը՝ 11 900 մարդ (2015)։
Նորք-Մարաշ վարչական շրջանն ընդհանուր սահմաններ ունի Էրեբունի, Կենտրոն և Նոր Նորք վարչական շրջանների հետ։
Վարչական շրջանը ձևավորվել է 1996 թվականին Նորք և Նոր Մարաշ թաղամասերի միաձուլման հետևանքով։ Անվանումը ծագել է Երևանի Նորք թաղամասի և Թուրքիայում հայկական հնագույն Մարաշ բնակավայրի անուններից։


== Նորքի պատմություն ==
Նորքի տարածքում դեռևս 20-րդ դարի սկզբին պահպանված էին նախաուրարտական կամ ուրարտական շրջանի բերդի փլատակներ՝ Ադվեսաձորի եւ Ըերդաձորի մեջ։ Պահպանվել էին նաև կավի թրծոցներ, որտեղ ստեղծվում էին կավե կաթսաներ։ Նորքի հին բնակչությունը զբաղվել է կավի թրծմամբ ու դրա պատճառով թուրքալեզու իշխանները գյուղը կոչել են Չյոլմեկջի՝ այսինքն կավագործների բնակավայր։ Նորքը զրկվել է իր հին բնակչությունից Շահ Աբբասի կողմից 1605 թվականին իրականացված բռնագաղթի ժամանակ։ Բռնագաղթին այս տարածքում խուսափել են միայն Քանաքեռ ու Փարաքար գյուղերը։ Հետագա բնակչությունը սերունդներն են եղել հին Նախիջևանի Նորս գյուղից այստեղ ներգաղթած 7 ընտանիքների, ովքեր իրենց հետ ներմուծել են նաև բնակավայրի անվանումը, որն իր հերթին հնչյունափոխել է իր վերջին ս-ն ք-ի։
Պարսկական տիպապետության տակից դուրս գալուց հետո ու Ռուսական կայսրության մաս կազմելուց հետո Նորքը մաս է կազմել Երևանի օկրուգի, սակայն բնակիչների խնդրանքով 1837 թվականի մայիսի 22-ին միացվել է Երևան քաղաքին որպես առանձին թաղամաս։ Պատճառը նրանում էր, որ գյուղը տնտեսապես կապված է եղել քաղաքին, իսկ բնակիչները դժվարացել են գավառի գյուղացիների վրա դրված պարտականությունները, ծառայություններն իրականացնել ու հատուցել բոլոր տուրքերը։
Նորքում կառուցված են եղել մի շարք եկեղեցիներ՝ Մառինոսի Սբ. Աստվածածին, Սբ. Ստեփանոս, երկու Ծիրանավոր Սբ. Աստվածածին եկեղեցիներ, Սբ. Սարգիս և Զուդրի Սբ. Հակոբ, որոնցից 20-րդ դարի սկզբին կանգուն էր միայն Մառինոսի Սուրբ Աստվածածինը։ Վերջինիս կառուցման թիվը հայտնի չէ։ Հայտնի է, որ այն հիմնովին ավիրվել է 1679 թվականի երկրաշարժի ընթացքում։ Ըստ Կարո Ղաֆադարյանի՝ մինչ երկրաշարժը այն իրենից ներկայացրել է չափսերով մեծ եկեղեցի։ Գտնվել է երևանցի անվանի ձեռնարկատեր Տեր-Ավետիքյանների ամառանոցային այգու մոտ։ 1900-ականների սկզբներին Տեր-Ավետիքյանցների հանգանակությամբ եկեղեցին վերակառուցվել է։ 1930-ականներին մասնակի պայթեցվել է՝ Խորհրդային տարածքում այլ կրոնական կառույցների ոչնչացման հետ զուգահեռ։ 1990-ին կրկին սկսվում է վերակառուցումը, ու եկեղեցին վերաբացվել է 1995-ին։


== Փողոցներ և հայտնի վայրեր ==


=== Հիմնական փողոցներ ===
Գարեգին Հովսեփյանի փողոց
Արմենակ Արմենակյանի փողոց
Դավիթ Բեկի փողոց


=== Հայտնի վայրեր ===
Հայաստանի հանրային հեռուստաընկերություն և Երևանի հեռուստաաշտարակ
Նորք Մարաշ բժշկական կենտրոն
Սուրբ Աստվածածին եկեղեցի


== Պատկերասրահ ==

		
		
		


== Տես նաև ==
Նորք-Մարաշ վարչական շրջանի պատմության և մշակույթի անշարժ հուշարձանների ցանկ (Երևան)


== Ծանոթագրություններ ==


== Արտաքին հղումներ ==
Նորք-Մարաշ (վարչական շրջան) բնակավայրը «GEOnet Names Server» կայքում։
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Սպիտակաջուր (այլ կիրառումներ)

Սպիտակաջուր անվանումը կարող է վերաբերել՝

Սպիտակաջուր՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Սպիտակաջուր, գետ Հայաստանի Հանրապետության Գեղարքունիքի մարզում,
Սպիտակաջուր, գետ Հայաստանի Հանրապետության Սյունիքի մարզում,
Սպիտակաջուր, գետ Հայաստանի Հանրապետության Տավուշի մարզում։


== Տես նաև ==
Սպիտակջուր (այլ կիրառումներ)
Թայբե Յուսեյն

Թայբե Մուստաֆա Յուսեյն (բուլղար․՝ Тайбе Мустафа Юсеин, մայիսի 4, 1991(1991-05-04), Kubrat, Ռազգրադի մարզ, Բուլղարիա), բուլղարուհի ազատ ոճի ըմբիշ, 2018 թվականի աշխարհի չեմպիոն, 2018 և 2019 թվականների Եվրոպայի չեմպիոն, աշխարհի և Եվրոպայի առաջնությունների հաղթող։ Ընդհանուր առմամբ նա նվաճել է աշխարհի վեց և Եվրոպայի ութ  առաջնությունների մեդալ


== Կենսագրություն ==
Ծնվել է Ռազգրադի մարզի Կուբրատ համայնքի Միդրևո գյուղում։ 2010 և 2011 թվականներին դարձել է Եվրոպայի առաջնության արծաթե մեդալակիր, իսկ 2012 և 2013 թվականներին՝ աշխարհի առաջնության արծաթե մեդալակիր։ Թայբե Յուսեյնը 2014 թվականին եղել է աշխարհի և Եվրոպայի առաջնությունների բրոնզե մեդալակիր։ 2015 թվականին Բաքվում կայացած 1-ին Եվրոպական խաղերում նա նվաճել է բրոնզե մեդալ։
2018 թվականին Ռուսաստանի Կասպիյսկ քաղաքում տեղի ունեցած Եվրոպայի առաջնությունում Թայբեն համարվել է մրցակիցներից ոմենաուժեղը և իր կարիերայում առաջին անգամ դարձել մայրցամաքի չեմպիոն։
Բուդապեշտում տեղի ունեցած 2018 թվականի աշխարհի առաջնությունում բուլղարուհին հաղթել է բոլոր մրցակիցներին և մինչև 62 կգ քաշային կարգում նվաճել աշխարհի չեմպիոնի կոչումը։
2019 թվականին Ղազախստանում կայացած աշխարհի նախաօլիմպիական առաջնությունում 62 կգ քաշային կարգում Թայբեն նվաճել է արծաթե մեդալ և ձեռք բերել օլիմպիական արտոնագիր՝ իր ազգային օլիմպիական կոմիտեի համար։
2020 թվականի փետրվարին Իտալիայի մայրաքաղաքում կայացած մայրցամաքային առաջնությունում մինչև 62 կգ քաշային կարգում Յուսեյնը բրոնզե մեդալի համար պայքարում հաղթել է մոլդովացի մարզուհի Մարիանա Չերդիվարային։
2021 թվականին նա Լեհաստանի Վարշավա քաղաքում անցկացված Լեհաստանի բաց առաջնությունում նվաճել է բրոնզե մեդալ։


== Ծանոթագրություններ ==


== Արտաքին հղումներ ==
Тайбе Юсеин – օլիմպիական վիճակագրությունը Sports-Reference.com կայքում (անգլ.)
Yusein, Taybe Mustafa (BUL)
Սամվել Խառատյան

Սամվել Սերյոժայի Խառատյան (փետրվարի 11, 1959(1959-02-11), Կիրովական, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1975 թ. ավարտել է Կիրովականի Ստ. Աղաջանյանի անվան նկարչական դպրոցը։ 1983 թ. ավարտել է Երևանի Խաչատուր Աբովյանի անվան հայկական պետական մանկավարժական ինստիտուտի նկարչության և գծագրության ֆակուլտետը։
Աշխատել է Կիրովականի թիվ 17 և 24 միջնակարգ դպրոցներում՝ որպես կերպարվեստի ուսուցիչ։
1980 թ.-ից մասնակցում է ուսանողական, միջազգային, միութենական, հանրապետական և համաքաղաքային ցուցահանդեսների։


== Անհատական ցուցահանդեսներ ==
2002 թ. մայիս, Վանաձոր


== Խմբային ցուցահանդեսներ ==
1982 թ. ուսանողական ցուցահանդես, Ֆինլանդիա
1983 թ. Մանկական պատկերասրահ, Երևան
1986 թ. Սոչի
1996 թ. Կրասնոդար
2011 թ. Բաթում
2002 թ. Ստեփանավան
2010 թ. Նովոսիբիրսկ


== Լրացուցիչ աղբյուրներ ==
Հայաստանի նկարիչների միություն - ՀՀ նկարիչների միության 80 -ամյակին նվիրված պատկերագիրք, էջ. 120, Երևան, 2012:
Գագիկ Աղաբաբյան - «Մուսաների ծառաները», էջ 97, Վանաձոր «Սիմ տպագրատուն», 2013:
Վանաձորի կերպարվեստի թանգարան «Գեղանկար, գրաֆիկա, քանդակ, դեկորատիվ արվեստ» - ՀՈԲԵԼՅԱՆԱԿԱՆ ՊԱՏԿԵՐԱԳԻՐՔ՝ նվիրված Վանաձորի կերպարվեստի թանգարանի հիմնադրման 40 -ամյակին, էջ 54֊55, Երևան, 2014:
«Գույներ և տարիներ» - Վանաձորի կերպարվեստի թանգարանի հիմնադրման 40 -ամյա հոբելյանին նվիրված հանրապետական ցուցահանդեսի ալբոմ, 2014։
Գագիկ Քարհանյան - «Կիրովական (ԳՈՒԳԱՐԱՑ ԱՇԽԱՐՀ ՉՔՆԱՂ ԼՈՌԻ)», գիրք 4, էջ 103, Երևան, «ԱՍՈՂԻԿ» 2017:
Հայաստանի նկարիչների միություն - ՀՀ նկարիչների միության 85 -ամյակին նվիրված պատկերագիրք, էջ 90, Երևան, 2017:
Վանաձորի կերպարվեստի թանգարան - պատկերագիրք, 2018:
«Արահետ» բազմաբնույթ պարբերական, Երևան, «ֆենոմեն» 2018:
«Չմարող գույներ» - Վանաձորի կերպարվեստի թանգարանի հիմնադրման 45 -ամյակին նվիրված հանրապետական ցուցահանդեսի պատկերագիրք, 2019: